Le lengwe la manaba a Bakanana le ile la phonyokga—lona lenaba le legolo go a feta ka moka! Sisera, mogateledi yo mogolo wa batho ba Modimo, o ile a tšhaba ntweng ka maoto. E le ge a tlogela madira a gagwe a hwela lerageng, o ile a phonyokga mašole a Baisiraele gomme a tšhabela moo go šireletšegilego, a tšhabela go bathekgi ba gagwe bao ba bego ba le kgauswi kudu bao a ilego a ba nagana. A kitima a phatša molala wo o ikadilego wa monabo wa dikhilomithara, a tšhogile le go feta gore mašole a Baisiraele a ka mo hwetša, o ile a leba ditenteng tša Hebere, e lego Mokeni yo a bego a itlhaotše go batho ba gabo bao ba ralalago a leba ka borwa gomme a dira kgwerano ya mohuta o itšego le Kgoši Jabini.—Baahlodi 4:11, 17. “Ha se yena,” ha rialo Lebo. “Haesale re ntse re bapala difateng mona.”